સામાન્ય રીતે કોઈ પણ બુટ્ટીમાં પાછળથી પેચ લગાવવામાં આવતો હોય છે, પરંતુ સોય- દોરા એરિંગમાં આગળ પેચ લગાવવામાં આવતો હોય છે, જે મોતી કે ડાયમન્ડની એરિંગનો લુક આપે છે. આ એરિંગ કાનના પાછળના ભાગમાંથી પરોવવામાં આવે છે અને ત્યાર બાદ તેમાં આગળના ભાગેથી પેચ લગાવવામાં આવે છે. આ એરિંગ સિમ્પલ એરિંગની સાથે લટકણ એરિંગનો લુક આપે છે. આવા પ્રકારનાં એરિંગની કિંમત રૂપિયા ૮૦થી શરૂ થતી હોય છે અને તે અલગઅલગ પ્રકાર અને ડિઝાઇનમાં મળતાં હોય છે.